Groot hoeveelhede babamelk vernietig | Maroela Media
Die departement van gesondheid in Noordwes ondersoek waarom ŉ kwart van 20 000 kaste babamelk vernietig moes word.
“Meer as 7 000 moeders wat MIV-positief is, moes die formulemelk ontvang het,” het Tebogo Lekgethwane, woordvoerder vir die departement, Vrydag gesê.
Die Mail & Guardian het berig dat die departement die babamelk ter waarde van R7 miljoen in Mei 2011 aangekoop het, maar versuim het om die melk oor ŉ periode van drie jaar te versprei. Die departement moes gevolglik bykans R2 miljoen spandeer om die vervalde melk in Januarie te vernietig.
Lekgethwane sê die departement moes tot 31 Maart 2012 vir die MIV-babas sorg totdat ŉ nuwe beleid, wat uitsluitlik borsvoeding aanmoedig, ingefaseer is. “Die departement het steeds formulemelk aan die ma’s, wat MIV-positief is, en die melkpoeier benodig het, verskaf,” het hy gesê. Die melk is aan die moeders uitgedeel, maar die departement het glo steeds oortollige hoeveelhede gehad. “Dit was ŉ groot uitdaging in Oktober toe die vervaldatum bereik is. Dit is normaal vir ons om enigiets te vernietig wat verval het.” -SAPA
Cylvia · 5 jaar gelede
Agge nee dit is skokkend. Wil jy vir my sê dat hulle nie eers die oortollige melk vir ‘n kinderhuis of hospitaal kon skenk nie. Maar nee laat dit eerder verval en dan spandeer ons nog geld om dit te vernietig. Lekker man lekker. Geld uitgee is mos al wat hulle kan doen.
Anne-Marie · 5 jaar gelede
Ek kan nie glo dat hul nie daardie baba formule wat so duur is nie BETYDS kon skenk ander organisasies nie voor dit die verval datum bereik het en hul gemerk het daar is soveel oorskot nie – daar is soveel behoeftige mense wat dit kon gebruik het – dis baie hartseer om sulke goed te lees. Rerig dis nou swak bestuur.
Ons moet ons eie melk gekoop het hulle kry dit verniet geen wonder die land is in sy mxxx nie
Ons moet ons eie melk gekoop het hulle kry dit verniet geen wonder die land is in sy mxxx
Wat ‘n vermorsing !
Miskien n vraag om jul dames hier te vra : Ek as pa sal immers wil weet uit watter speen die melk vir my tjkend…..afkomstig is.
En waar is die “melkbank” nogals, of kom “drop” die manne / vroue dit iewers in lee Coke bottels daar ?
Huh eh. Ek slaat die een oor….dki.